Diari Oficial de la Generalitat Valenciana


Sumari del DOGV 3497, del 18-05-1999 (1999/4351)

ORDRE de 30 d'abril de 1999, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General per a la Modernització del Regadiu de la Séquia Reial de Xúquer (València).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4351


Data del document
:   30-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * La Ribera Baixa
    * La Ribera Alta
    * ordenació hidroagrícola
    * ordenació hidràulica
    * programa d'actuació

ORDRE de 30 d'abril de 1999, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General per a la Modernització del Regadiu de la Séquia Reial de Xúquer (València). [1999/X4351]
  
La Conselleria d'Agricultura, Pesca i Alimentació té entre els seus objectius prioritaris la modernització del regadiu de la Comunitat Valenciana. Això implica la realització d'obres que milloren la gestió dels recursos hídrics, amb l'adequació de les infraestructures als sistemes de reg moderns.
  
La Conselleria, després d'un estudi exhaustiu de la Séquia Reial del Xúquer i de la seua zona regable, ha elaborat un pla d'obres que afectarà els termes municipals següents:
  
Albal, Albalat de la Ribera, Alberic, Alcácer, Alzira, l'Alcúdia, Algemesí, Almussafes, Antella, Benifaió, Benimodo, Benimuslem, Beniparrell, Gavarda, Guadassuar, Massalavés, Picassent, Silla i Sollana.
  
Les actuacions previstes són les necessàries per a la transformació del sistema de reg tradicional a reg localitzat, amb la consegüent millora de la gestió dels recursos hídrics i l'estalvi del consum d'aigua. També s'inclouen actuacions de revestiment, reparació, instal·lació de comportes i sistemes de control en les principals séquies que es deriven del canal principal, així com l'adequació de la xarxa viària i l'augment de la capacitat de regulació.
  
Amb aquestes actuacions es pretén obtenir beneficis de caràcter social, agronòmic i econòmic.
  
Per això, a proposta de la Direcció General de Regadius i Estructures Agràries i fent ús de les facultats que tinc atribuïdes;
  
ORDENE
  
Article 1
  
Queda aprovat el Pla d'Obres d'Interés General per a la Modernització del Regadiu de la Séquia Reial del Xúquer (València).
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre; 169/1991, de 30 de setembre; 13/1995, de 10 de gener; i 39/1995, de 7 de març, del Consell de la Generalitat Valenciana, les canonades d'enllaç i les capçaleres de reg queden classificats d'interés general.
  
Així mateix, les que afecten la xarxa de séquies principals (revestiments, reparacions, instal·lacions de comportes i sistemes de control) i les de construcció de camins rurals i basses de regulació queden classificades d'interés general, en el grup a) de l'article 61 de la Llei de Reforma i Desenvolupament Agrari, ja esmentada.
  
DISPOSICIONS FINALS
  
Primera
  
La Direcció General de Regadius i Estructures Agràries dictarà les normes complementàries per a la millor aplicació de tot el que es disposa en aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 30 d'abril de 1999
  
El conseller d'Agricultura, Pesca i Alimentació,
  
SALVADOR ORTELLS ROSELL